जम्मू कश्मीर के पुलवामा में मुठभेड़, सुरक्षाबलों ने एक आतंकवादी को किया ढेर
सुरक्षा बलों ने मंगलवार देर रात पुलवामा जिले के राजपुरा इलाके में घेराबंदी और तलाश अभियान शुरू किया, उसी दौरान आतंकवादियों ने सुरक्षा बलों पर गोलियां चलाईं
श्रीनगर: जम्मू कश्मीर के पुलवामा जिले में सुरक्षाबलों के साथ मुठभेड़ में बुधवार को एक आतंकवादी मारा गया। पुलिस ने यह जानकारी दी। पुलिस के एक प्रवक्ता ने बताया कि सुरक्षा बलों ने मंगलवार देर रात पुलवामा जिले के राजपुरा इलाके में घेराबंदी और तलाश अभियान शुरू किया, उसी दौरान आतंकवादियों ने सुरक्षा बलों पर गोलियां चलाईं, जिसके बाद मुठभेड़ शुरू हो गई। उन्होंने बताया कि बुधवार सुबह मुठभेड़ में एक आतंकवादी मारा गया, अभियान अभी जारी है। मारे गए आतंकवादी की शिनाख्त की जा रही है और इस बात का पता लगाया जा रहा है कि वह किस संगठन से जुड़ा था।